Muutos nyt!

Muutos, muuttuminen. Merkittäviä sanoja. Niistä tulee heti jännittävä olo. Jotain tapahtuu. Tiedämmekö muutoksen lopputuloksen? Mistä se alkoi? Mikä muutoksen aiheuttaa? Sivistyssanakirja määrittelee muutoksen tulokselliseksi, toiminnalliseksi sanaksi. Tulos voi olla jyrkkä tai vähittäinen muutos. Se voi viitata elinkeinoelämän rakennemuutokseen yhtä hyvin kuin oman elämän muutokseen, puolueiden välisien voimasuhteiden muutokseen tai lämpötilan muutokseen tai ilmastonmuutokseen. Tällä hetkellä yhteiskunnassa on mahdollisesti ja ihan varmasti tapahtumassa kaikki edellä mainitut muutokset. Elämme jännittäviä aikoja.

Ilmastonmuutos on toimeenpaneva muutos ja samaan aikaan muuttuja monessa eri yhtälössä. Muutos tulee tapahtumaan riippumatta toimiiko ihminen vai ei. Meillä on kuitenkin nyt ja tässä, ja ennen kaikkea vielä, mahdollisuus vaikuttaa siihen, miten paljon ilmastonmuutos tulee muuttamaan elämäämme. Luonto on jo nyt muuttunut niin maailman laajuisesti kuin myös keskisessä Suomessa, Äänekoskella. Muutosta on jo tapahtunut myös elinkeinoelämän rakenteissa. Tämä muutos tuntuu vasta alkaneen, mutta on nyt kiihtymisvaiheessa. (Onneksi korona ei ole enää kiihtymisvaiheessa.) Myös me ihmiset muutumme. Asenteiden muutos on alati etenevä virtaava joki. Asenteiden muutos muuttaa käyttäytymistämme. Huomion arvoista on, että kaiken yllä mainitun muutoksen ajajana tällä hetkellä on ilmastonmuutos ja sen aiheuttamat muutokset maapallomme luonnossa.

Ilmastonmuutos tulee muuttamaan merkittävästi yhteiskuntaamme. Muutos on tapahtumassa myös yritysten toiminnassa. Kulutustottumukset muuttuvat. Asiakkaat, eli ihmiset, joiden asenteet ja käyttäytyminen ovat muutoksessa, vaativat vastuullisuutta palveluiden ja tavaroiden tuottajilta. Monet yritykset, isot ja pienet, ovat ottaneet vastuullisuuden ja ilmaston osaksi, tai jopa määrittelemään omaa toimintaansa. Se on fiksua riskien hallintaa, mutta vielä tärkeämpää, se on muuttuja, joka luo kilpailuetua ja mahdollisuuden kasvattaa kilpailukykyä.

Muutoksen synonyymejä ovat: siirto, siirtyminen, korjaus, lisäys ja oikaisu. Nämä sanat kuvaavat hyvin kehityskulkua, missä yhteiskunta ja yritykset osana sitä ovat juuri nyt. Nyt on aika ottaa ohjat omiin käsiin ja aloittaa siirtyminen kiertotalouteen. Voimme korjata vielä monia asioita, joita ympäristön ja ilmaston tuhossa olemme saaneet aikaiseksi. Voimme oikaista vääriä käsityksiä, ja voimme lisätä vastuullisuuden osaksi omaa joka päivästä toimintaamme.

Vastuullisuus on yrityksen yksi tärkeimmistä kilpailukykyä lisäävistä tekijöistä tänään ja vielä vahvemmin huomenna. Anna asiakkaalle mahdollisuus valita vastuullisempi vaihtoehto. Vastuullista kilpailukykyä voi edistää pienilläkin teoilla, mutta se mitä voit tarjota asiakkaalle, on mikä ratkaisee.

Myös viestintä on osa vastuullista toimintaa. Muutoksesta kannattaa puhua. Sertifikaatit ja tittelit ovat hyviä viestin välittäjiä. Ne ilmoittavat asiakkaalle, että yritys ottaa huomioon vihreät valinnat ja vastuullisuuden. Jos asiakas pohtii kahden yrityksen välillä, yritys, joka tekee osuutensa ilmaston eteen on kilpailukykyisempi.

Muutos voi tuntua myös ahdistavalta, mutta tutkimusten mukaan aktiivisuus lievittää tunnetta ja kääntää sen jopa onnistumisen tunteeksi. Yritykselle asiakkaan onnistumisen tunteet realisoituvat kasvavana kassavirtana. Nyt ei ole aika junnata paikallaan. Tätä muutosta ei voi seurata sivusta.